
Text rozhodnutia
Súd: Krajský súd Bratislava Spisová značka: 5Sd/255/2014 Identifikačné číslo súdneho spisu: 1014201693 Dátum vydania rozhodnutia: 09. 11. 2016 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2016:1014201693.4 Uznesenie Krajský súd v Bratislave v právnej veci navrhovateľky P.. F. G., B. V. XX, B., proti odporkyni Sociálnej poisťovni ústredie, Ul. 29. augusta č. 8-10, Bratislava, o dátum priznania vdovského dôchodku, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 4.8.2014 žiadala preskúmať rozhodnutie odporkyne číslo XXX XXX XXXX X zo dňa 26.6.2014, ktorým odporkyňa navrhovateľke priznala vdovský dôchodok od 22. októbra 2010 v sume 114,80 eur mesačne, ktorý sa v súlade s § 81 ods. 2 zákona č. 461/2003 Z.z. od 22. októbra 2010 bude vyplácať v sume jednej polovice, t.j. v sume 57,40 eur mesačne. Odporkyňa dňa vydala rozhodnutie číslo XXX XXX XXXX X zo dňa 22.3.2016, ktorým pozmenila napadnuté rozhodnutie číslo XXX XXX XXXX X zo dňa 26.6.2014 a navrhovateľke priznala vdovský dôchodok od 26. októbra 2007 v sume 3 566,- Sk mesačne, ktorý sa v súlade s § 81 ods. 2 zákona č. 461/2003 Z.z. od 22. októbra 2010 bude vyplácať v sume jednej polovice, t.j. v sume 1 783,- Sk mesačne (ktorý 1. januáru 2009 predstavuje 62,20 eur mesačne; vdovský dôchodok bol ďalej postupne zvyšovaný podľa právnych predpisov o zvyšovaní dôchodkových dávok a od 1.1.2016 navrhovateľke patrí v sume 80,20 eur mesačne), čím navrhovateľke celkom vyhovela. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z., podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1014201693.4 (dáta aktuálne k 1. 11. 2026). Záväzné je znenie zverejnené súdom.




